als_Latn dik_Latn sag_Latn
Në gjykimin ku Gazmend Mirena dhe Krenar Çoçaj akuzohen për sulm ndaj Ledri Vulës, avokatët mbrojtës dhe të akuzuarit nuk u paraqitën në gjykatore.
“Në seancën e sotme të shqyrtimit gjyqësor të pranishëm janë prokurorja e shtetit, Besa Limani, të akuzuarit Gazmend Mirena dhe Krenar Çoçaj, si dhe avokatët Asdren Hoxha e Kosovare Kelmendi sipas autorizimit mungojnë, si dhe përfaqësuesi i familjes së dëmtuar, avokati Tomë Gashi”, tha Kalludra.
Kryetari i trupit gjykues, Beqir Kalludra, bëri të ditur se nuk ka prova se të njëjtit kanë pranuar ftesën e rregullt.
Në këtë seancë ishte e paraparë të mbahej fjala përfundimtare.
Avokati i Vulës, Tomë Gashi, dorëzoi me shkrim fjalën përfundimtare në rast të mungesës në seancën e radhës.
KALLXO.com ka arritur të sigurojë fjalën përfundimtare të avokatit.
Në të thuhet se nuk është kontestuese se Çoçaj e Mirena janë sulmuesit e klientit të tij dhe sipas avokatit Gashi, i gjithë ky sulmi ndaj Vulës ishte bërë për motive xhelozie.
Më tej, avokati kërkoi që të akuzuarit t’i shpallë fajtor dhe ata të dënohen ‘sipas ligjit’.
Për seancën e radhës të akuzuarit dhe mbrojtësit e tyre do të ftohen përmes ftesave të rregullta.
Çoçaj bashkë me Gazmend Mirenën akuzohen se natën e 7 qershorit 2012, kishin sulmuar Ledri Vulën pasi ia kishin zënë rrugën me veturë dhe e kishin nxjerrë nga vetura në njërën nga rrugët kryesore të Prishtinës.
Nga ky sulm, Ledri Vula kishte marrë lëndime trupore.
Sipas aktakuzës, Gazmend Mirena e ka goditur Vulën me kondak të revoles në vetullën e majtë dhe në kokë, ndërsa Krenar Çoçaj me shufër hekuri në shpinë dhe në kokë. Si rezultat, të akuzuarit Mirena dhe Çoçaj kanë kryer veprën penale lëndim i lehtë trupor, ndërsa Mirena akuzohet edhe për veprën penale të përdorimit të armës, mjet ky i cili kishte shërbyer për rrahjen e viktimës.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn